Einar Bangstad

Einar Theodor Bangstad (født 19. juli 1964 i Verdal) er en norsk forretningsmann og politiker (H).

Han har bakgrunn fra fondsbransjen som obligasjonsmegler i Carnegie Kapitalforvaltning og investeringssjef i Norges Kommunalbank Fondsforvaltning i 1990-årene. Tidlig på 2000-tallet var han administrerende direktør i Terra Kapitalforvaltning, et heleid datterselskap i Terra-Gruppen. Siden 2005 har han drevet egen rådgivningsvirksomhet med firmaet Kommunal Gjeld AS i Levanger. Han har vært medeier i dørfabrikken Bindalsbruket.

Bangstad var medlem av Levanger kommunestyre, varamedlem av formannskapet og medlem av Innherred samkommunestyre 2007–2015. Han var Høyres ordførerkandidat i Levanger i 2007. Han var leder i Levanger Høyre 2007–2009 og 2012–2013.

Referanser 

Høyre-politikere i Nord-Trøndelag
Lokalpolitikere i Levanger
Norske bedriftsledere
Personer fra Verdal kommune
Fødsler i 1964